Umugore wa Safi yasubiye muri Canada aho bivugwa ko yagiye gukemura ibibazo afitanye na n'umugabo w'umunya Canada umaze iminsi amushyira mu majwi ko yamuhemukiye.
Mu minsi ishize umugabo w'umuzungu witwa Rick Hilton yatangaje ko mbere yuko Niyonizera Judithe ashakana na Niyibikora Safi Madiba bakundanaga ndetse atangaza menshi mu mabanga y'ibyo bakoranye harimo n'amafoto ya Judith yambaye ubusa.
Uyu mugabo kandi yagiye agaragaza ko Judith uretse kuba yaramubeshye urukundo ngo yaba yaranamutwaye amadorali atari make.
Gusa uyu Hilton yongeye kumvikana asaba imbabazi Judith avuga ko yicuza ibyo yamuvuzeho byose akavuga ko nubwo ibyo yavuze ari ukuri atari akwiye kubitangaza mu buryo yabikozemo.
Kuri ubu, Nyuma yo kwicuza kw'uyu mugabo, Niyonizera yaba yaramaze kurira indege agana muri Canada gukemura ibibazo baba bafitanye ndetse ngo uyu mugore ashobora kutazagaruka mu Rwanda ahubwo Safi we akazamusanga muri Canada bakaba ariho bibera nkuko nubundi byagiye bivugwa mbere y'ubukwe bwabo.
Igihe.Com cyatangaje ko cyavuganye na Rick Hilton akemeza ko yamenye amakuru yuko Niyonizera yamaze kurira indege ajya muri Canada.
Umugore wa Safi ngo yahagurutse i Kigali mu ijoro ryo ku wa Mbere, tariki 16 Ukwakira 2017, ndetse ngo Safi yaranamuherekeje amugeza i Kanombe ku kibuga cy'indege.
Ni nyuma yuko Safi na Judith bakimara gushyingiranwa bahise berekeza mu bihe bya Buki muri Zanzibar nyuma bakaza kugaruka i Kigali.
Safi asezeranira Judith ko bazabana iteka
Uyu ni Hilton uvuga ko Judith yagiye gusezerana na Safi amuhemukiye